DA Den Europæiske Unions Tidende C 107/12

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 107/04

Støtte nr.: XA 2/09

Medlemsstat: Danmark

Region: Danmark

Støtteordningens benævnelse eller navnet på den virksomhed, der modtager en individuel støtte: Tilskud til certificerede partier af sædekorn og markfrø.

Retsgrundlag: Bekendtgørelsen nr. 1360 af 19. december 2008 om tilskud til certificerede partier af sædekorn og markfrø udstedt med hjemmel i Finansloven for finansåret 2009.

Forventede årlige udgifter til ordningen eller det samlede individuelle støttebeløb, der ydes til virksomheden: Kr. 10 000 000

Maksimal støtteintensitet: 50 pct.

Gennemførelsesdato: Bekendtgørelse om tilskud til certificerede partier af sædekorn og markfrø træder i kraft 1. januar 2009, fra hvilken dato der kan udbetales støtte under ordningen.

Ordningens eller den individuelle støttes varighed: Ordningen finansieres ved bevilling på finansloven for finansåret 2009. Der kan derfor i overensstemmelse med bevillingen alene udbetales støtte under ordningen fra 1. januar 2009 til og med 31. december 2009.

Målet med støtten: Målet med støtten er at yde tilskud til landbrugsvirksomheder (bedrifter), som beskæftiger sig med primærproduktion af landbrugsprodukter, til delvis dækning af omkostningerne ved obligatoriske kontrolforanstaltninger i forbindelse med certificering af sædekorn og markfrø. Støtten ydes i henhold til KF 1857/2006 artikel 14 (2), litra e.

Berørte sektorer: Landbrugssektoren fsv. angår markfrø og sædekorn

Den støttetildelende myndigheds navn og adresse:

Plantedirektoratet Skovbrynet 20 DK-2800 Kgs. Lyngby DANMARK

Websted: https://www.lovtidende.dk/Forms/L0700.aspx?s31=10&s19=1360&s32=2008

Andre oplysninger: —

Støtte nr.: XA 19/09

Medlemsstat: Nederlandene

Region: Provincie Fryslân (Friesland)

Støtteordningens benævnelse eller navnet på den virksomhed, der modtager en individuel støtte: Subsidie agrarische bedrijfsverplaatsing en daaraan gerelateerde investeringskosten

Retsgrundlag:

— Kadersubsidieverordening pMJP Fryslân 2009

— Subsidieverordening pMJP Fryslân 2009, Hoofdstuk 1.1.3 Subsidie agrarische bedrijfsverplaatsing en daaraan gerelateerde investeringskosten

— Wet inkomstenbelasting 2001, art. 3.54

Forventede årlige udgifter til ordningen eller det samlede individuelle støttebeløb: Anslåede årlige udgifter: 600 000 EUR.

Anslåede udgifter i 2009-2013: 3 mio. EUR.

Maksimal støtteintensitet: Inden for rammerne af artikel 4 og 6 i Kommissionens forordning (EF) nr. 1857/2006 ydes der støtte til små og mellemstore landbrugere i form af:

Investeringerne tager navnlig sigte på:

— nedbringelse af produktionsomkostningerne

— forbedring og omstilling af produktionen

— forbedring af kvaliteten

— bevarelse og forbedring af det naturlige miljø eller forbedring af hygiejneforhold eller dyrevelfærdsnormer.

De støtteberettigede udgifter kan omfatte:

— udgifter til opførelse, erhvervelse eller forbedring af fast ejendom

— udgifter til køb eller leje med købsforpligtelse af maskiner og udstyr, herunder edb-programmel, op til aktivets markedsværdi

— generalomkostninger i forbindelse med ovennævnte udgifter såsom honorarer til arkitekter, ingeniører og konsulenter, gennemførlighedsundersøgelser og erhvervelse af patenter og licenser.

Alle små og mellemstore landbrugsvirksomheder i det pågældende område, som opfylder betingelserne, kan være berettiget til støtte og kan indsende en ansøgning.

Der ydes ingen støtte til kriseramte landbrugsbedrifter.

Der ydes ingen støtte i strid med forbud eller restriktioner, som er fastsat i Rådets forordninger om de fælles markedsordninger, heller ikke hvis sådanne forbud og restriktioner kun tager sigte på EF-støtte.

Der ydes ingen støtte til:

— køb af produktionsrettigheder, dyr og etårige planter

— udplantning af etårige planter

— dræningsarbejder eller kunstvandingsmateriel eller kunstvandingsarbejder, medmindre sådanne investeringer medfører en nedsættelse af det hidtidige vandforbrug på mindst 25 %

— simple genanskaffelsesinvesteringer.

Der ydes ingen støtte til køb af arealer.

Støtten til punkterne 1-4 må tilsammen højst udgøre 400 000 EUR.

Gennemførelsesdato: Gennemførelsen starter efter den i artikel 18, stk. 1, i Kommissionens forordning (EF) nr. 1857/2006 omhandlede offentliggørelse i Den Europæiske Unions Tidende, dog først efter provinsrådets godkendelse og heller ikke før offentliggørelsen af en beslutning om ikrafttrædelsen af beslutningen af 3. september 2007 om tilpasning af gennemførelsesbeslutningen om indkomstbeskatning 2001, Stb. 2007, 328.

Støtteordningens eller det individuelle støtteprojekts varighed: Indtil den 31. december 2013.

Målet med støtten: Flytning af landbrugsbedrifter i offentlighedens interesse, nemlig forbedring af den fysiske struktur i landbruget, forbedring af natur, landskab, vand eller miljø og dermed forbundne investeringer.

Landbrugsbedrifterne sælger deres lokaliteter og al dertil hørende landbrugsjord på den gamle lokalitet til Bureau Beheer Landbouwgronden (BBL) eller en regional myndighed til den pris, der gælder på det frie marked (repræsentativ markedsværdi), og køber en ny lokalitet og landbrugsjord med henblik på at fortsætte landbrugsvirksomheden et andet sted. De støtteberettigede omkostninger er:

100 % af de faktisk påløbne flytteomkostninger bestående i adskillelse, flytning og genopførelse af eksisterende faciliteter samt udgifter til rådgivning, planlægning og undersøgelser med henblik på genetableringen og den skattemæssige opgørelse i forbindelse med flytningen af bedriften. Udgifter til rådgivning, planlægning og undersøgelser omfatter: notaromkostninger, tinglysningsomkostninger, omkostninger til rådgivning i forbindelse med flytningen såsom udgifter til mæglere, regnskabsførere, arkitekter osv. Flytningen af driftsbygningerne har imidlertid også skattemæssige konsekvenser for de pågældende landbrugere. Landbrugere, som i forbindelse med flytningen af deres bedrift indstiller deres virksomhed i skattemæssig henseende, skal nemlig betale skat af skjulte reserver og lignende vedrørende deres (tidligere) gård. For landbrugerne udgør dette en udgiftspost, der er direkte og uløseligt forbundet med flytningen af deres bedrift. Herved har de pågældende landbrugere i mange tilfælde ikke råd til at flytte, hvorved landbrugsbedrifterne forbliver på deres gamle lokalitet (f.eks. i nærheden af sårbare naturområder). Med denne støtteordning ydes der støtte på op til 100 % af de påløbne omkostninger (i overensstemmelse med artikel 6, stk. 2, i forordning (EF) nr. 1857/2006).

40 % af stigningen i de pågældende faciliteters værdi efter flytningen, hvis flytningen resulterer i, at landbrugeren får mere moderne faciliteter, på den betingelse, at landbrugeren bidrager med mindst 60 % af udgifterne i forbindelse hermed (i overensstemmelse med artikel 6, stk. 3, i forordning (EF) nr. 1857/2006).

40 % af udgifterne i forbindelse med forøgelse af produktionskapaciteten, hvis flytningen medfører en forøget produktionskapacitet, på den betingelse, at landbrugeren bidrager med mindst 60 % af udgifterne i forbindelse hermed (i overensstemmelse med artikel 6, stk. 4, i forordning (EF) nr. 1857/2006).

40 % af investeringerne i forbindelse med flytningen under forudsætning af, at der inden for en frist på to år, efter at dokumentet er attesteret hos notaren, indgives en ansøgning (i overensstemmelse med artikel 4 i forordning (EF) nr. 1857/2006).

Støtten udgør aldrig mere end 400 000 EUR pr. bedrift.

Berørte sektorer: Alle små og mellemstore landbrugsvirksomheder med produktion af produkter, der er opført i EF-traktatens bilag I.

Den støttetildelende myndigheds navn og adresse:

Provincie Fryslân (Friesland) Sneekertrekweg 1 Leeuwarden Postbus 20120 8900 HM Leeuwarden NEDERLAND

Websted: www.fryslan.nl/regelgevingeuropa

brugernavn: europa

password: regelgeving

Andre oplysninger: —

Støtte nr.: XA 22/09

Medlemsstat: Italien

Region: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe (Regeringskontor for beredskab ved brucellose i bøffelbedrifter i provinsen Caserta og tilstødende områder)

Støtteordningens benævnelse eller navnet på den virksomhed, der modtager en individuel støtte: Indennizzi connessi con l’attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe (støtte til bekæmpelse af brucellose i bøffelbedrifter i provinsen Caserta og tilstødende områder).

Retsgrundlag: Decreto del Presidente del Consiglio dei Ministri 3 agosto 2007 og Decreto del Presidente del Consiglio dei Ministri 4 luglio 2008

Ordinanza del Presidente del Consiglio dei Ministri 21 Dicembre 2007 n. 3634 ændret ved Ordinanza del Presidente del Consiglio dei Ministri 28 maggio 2008 n. 3675

Decreto Commissariale n. 4 del 6 maggio 2008 og Decreto Commissariale n. 10 del 31 luglio 2008;

Decreto Commissariale n. 21 del 22 ottobre 2008

Decreto Commissariale n. 49 del 28 novembre 2008

Decreto ministeriale 27 dicembre 2007

Forventede årlige udgifter til ordningen eller det samlede individuelle støttebeløb, der ydes til virksomheden:

— støtte i henhold til artikel 3, stk. 1, litra a) og b), i ministerpræsidentens afgørelse (OPCM) nr. 3634/2007 til et samlet beløb af 37 000 000 EUR i form af engangsstøtte

— støtte i henhold til artikel 3, stk. 1, litra c), i ministerpræsidentens afgørelse (OPCM) nr. 3634/2007 til et samlet beløb af 4 600 000 EUR i form af engangsstøtte

Maksimal støtteintensitet: 100 % af det lidte tab

Gennemførelsesdato: Støtten kan tildeles fra datoen for offentliggørelse af ansøgningens registreringsnummer på Kommissionens generaldirektorat for landbrug og udvikling af landdistrikters websted.

Ordningens eller den individuelle støttes varighed: Indtil undtagelsestilstanden ophører den 31. december 2008 i henhold til ministerpræsidentens dekret af 3. august 2007 med senere ændringer. Støtten kan dog også tildeles efter denne dato til nedslagtning af inficerede dyr eller til genetablering af bedriftens husdyrbestand. Der kan under alle omstændigheder ikke tildeles støtte senere end fire år efter, at begivenheden er indtruffet.

Målet med støtten: Artikel 10, stk. 2

støtte i henhold til lov nr. 615 af 9. juni 1964 med senere ændringer og tilføjelser, til nedslagtning, der udføres i henhold til den italienske sundhedsministers bekendtgørelse af 14. november 2006, minus eventuelle indtægter fra salg af kødet

yderligere støtte, der tager højde for markedsværdien på datoen for udstedelse af bekendtgørelsen (21. december 2007), som det fremgår af ISMEA-bulletinen, minus den støtte, der er ydet i henhold til lov nr. 615 af 9. juni 1964 med senere ændringer og tilføjelser, samt eventuelle indtægter fra salg af kødet

indkomsttab som følge af karantæneforpligtelser og vanskeligheder i forbindelse med genetablering af bestanden.

Støtten forudsætter, at modtageren indgiver en ansøgning, og støtten ydes derefter formelt, når de administrative myndigheder har kontrolleret og godkendt ansøgeren. Hver modtager får angivet det præcise beløb, der ydes i støtte, samt måden, hvorpå beløbet er fastsat. Der udbetales støtte, indtil budgetmidlerne, jf. OPCM nr 3634/2007, er udtømt.

Berørt(e) sektor(er): Husdyrsektoren

Den støttetildelende myndigheds navn og adresse — websted: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe

Støtteordningens fulde tekst og den fornødne dokumentation findes på webstedet: http://www.sito.regione.campania.it/agricoltura/brucellosi/brucellosi.html

Andre oplysninger: Den socioøkonomiske undtagelsestilstand i provinsen Caserta og de tilstødende områder kan om nødvendigt forlænges yderligere med endnu et dekret fra ministerpræsidenten, for at gribe ind over for den sundhedsrisiko, som en omfattende udbredelse af brucellose i bøffelbedrifter medfører.

Støtte nr.: XA 28/09

Medlemsstat: Frankrig

Region: Bourgogne

Støtteordningens benævnelse eller navnet på den virksomhed, der modtager en individuel støtte: Aide Régionale Jeune Agriculteur HCF (Hors Cadre Familial)

Retsgrundlag: Code général des collectivités territoriales (den franske generelle lovgivning for lokale myndigheder), særlig artikel L 1511-2.

Circulaire DGFAR/SDEA/C2008-5002 (16.1.08)

Délibération du Conseil régional de Bourgogne.

Forventede årlige udgifter til ordningen eller det samlede individuelle støttebeløb: 400 000 EUR

Maksimal støtteintensitet: Støtte på mellem 3 375 EUR og 13 500 EUR pr. landbrugsbedrift

Gennemførelsesdato: 2009

Ordningens eller den individuelle støttes varighed: indtil 2013

Målet med støtten: Denne støtteordning er omfattet af artikel 7 i forordning (EF) nr. 1857/2006 af 15. december 2006.

Støttens målsætning er at tilskynde til etableringen af landbrugere uden for de familiemæssige rammer og ledsage denne med anvendelse af følgende kriterier:

personer under 40 år, der etablerer sig på en landbrugsbedrift som driftsleder

personer, der har tilstrækkelige faglige kvalifikationer og faglig kompetence i overensstemmelse med EU's lovgivning

personer, der forelægger en forretningsplan for udviklingen af deres landbrugsaktiviteter

personer, der er medlem af den gensidige socialforsikringskasse for landbruget (mutualité sociale agricole (MSA)).

Støtten ydes direkte til landbrugeren.

Støtten er forskellig fra den, der vil kunne blive ydet i medfør af sag XA 25/07 (program til oprettelse og udvikling af lokale initiativer: PIDIL).

Berørt(e) sektor(er): landbrug

Den støttetildelende myndigheds navn og adresse:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Websted: http://www.cr-bourgogne.fr/documents/gda/2008-12/jeune_agriculteur.doc

Støtte nr.: XA 32/09

Medlemsstat: Frankrig

Region: Bourgogne

Støtteordningens benævnelse eller navnet på den virksomhed, der modtager en individuel støtte: Conseil aux Agriculteurs

Retsgrundlag: Code Général des collectivités territoriales (den franske generelle lovgivning for lokale myndigheder), særlig artikel L 1511-2

Délibération du Conseil régional de Bourgogne.

Forventede årlige udgifter til ordningen eller det samlede individuelle støttebeløb: 600 000 EUR

Maksimal støtteintensitet: 80 % af de støtteberettigede udgifter (udarbejdelse, dokumentation, kommunikation) til rådgivning vedrørende:

energi, landbrugsaffald, integreret produktion, udnyttelse af produktionen inden for rammerne af en regionalplan

landbrugsudstyr

spredning af aktiviteter

produktionsmåder inden for rammerne af branchemæssige kollektive fremgangsmåder (sundhed, genetik, reduktion af råvarebrug)

Gennemførelsesdato: 2009

Ordningens eller den individuelle støttes varighed: indtil 2013

Målet med støtten: Denne støtteordning falder ind under artikel 15 i forordning (EF) nr. 1857/2006 af 15. december 2006.

Rådgivningen er begrænset i tid og vedrører ikke landbrugsbedriftens normale drift.

Denne støtte finansierer de særlige omkostninger ved de nævnte forskellige aktioner, som fællesorganisationerne inden for landbruget afholder. I overensstemmelse med stk. 3 og 4 i artikel 15 i landbrugsfritagelsesforordningen ydes støtten ikke til landbrugerne, og enhver støtteberettiget person har ret til at få adgang til fællesorganisationernes aktioner uden at dette er betinget af medlemskab af disse fællesorganisationer.

Berørt(e) sektor(er): alle sektorer inden for landbrugsproduktion

Den støttetildelende myndigheds navn og adresse:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Websted: http://www.cr-bourgogne.fr/documents/gda/2008-12/conseils_agriculteurs_agroequipt.doc

http://www.cr-bourgogne.fr/documents/gda/2008-12/conseils_agriculteurs_amelioration_modes_production.doc

http://www.cr-bourgogne.fr/documents/gda/2008-12/conseils_agriculteurs_diversification.doc

http://www.cr-bourgogne.fr/documents/gda/2008-12/conseils_agriculteurs.doc